《阅顾开封朝正稿》
明代·穆孔晖

五马清风自汴来，六龙佳气向春开。相如独抱凌云赋，汲黯宁非治郡才。

海内烟尘须慷慨，江东花鸟莫徘徊。惭予疏懒无长句，未得从容笑语陪。

作者简介：（1479—1539）山东堂邑人，字伯潜，号玄庵。弘治十八年进士。授翰林检讨，嘉靖时官至南京太常寺卿。晚年学宗王守仁，且融入佛道学说。卒谥文简。有《读易录》、《尚书困学》、《前汉通纪》、《游艺集》、《玄庵晚稿》。